איי אוקי

**איי אוקי** (ביפנית 隠岐諸島 Oki-shotō, 隠岐の島 Oki-no-shima או 隠岐群島 Oki-guntō) הם ארכיפלג בים יפן, חלק מנפת אוקי, השייכת למחוז שימאנה שביפן. הארכיפלג כולל מעל ל-180 איים, מתוכם 16 בעלי שמות ורק ארבעה מאוכלסים באופן קבוע. שטח האיים הכולל הוא 346.1 קמ״ר. מרבית משטח האיים נמצא בשטח הגן הלאומי דייסן-אוקי. האיים הוכרזו גאו-פארק של אונסקו בשנת 2013

## גאולוגיה
איי אוקי נוצרו לאחר סדרת שלבים:
תחילה היו האיים חלק מיבשת אירואסיה. לאחר מכן אדמת האיים שקעה לתחתית אגם שהפך לים יפן. לפני כחמישה מיליון שנים האיים נוצרו בסדרת התפרצויות געשיות כשני הרי געש שכבתיים. בתקופות הקרח האיים התחברו ליפן. האיים לא הופרדו מיפן כתוצאה מפיצול כלשהו, אלא כתוצאה משינויים בגובה פני הים. במהלך השנים מפלס הים השתנה מספר פעמים, במהלכם האיים חוברו ונותקו מיפן לסירוגין. בעידן הקרח האחרון, לפני כ-20 אלף שנים, מפלס הים צנח בכ-130 מטרים. היות שעומק הים בין האיים ליפן הוא רק 70 מטרים, האיים חוברו לשימאנה שביפן. לפני כעשרת אלפים שנים התחממות כדור הארץ גרמה לעליית מפלס מי הים והפרדת האיים מיפן בפעם האחרונה.

האי המזרחי, דוגו, הוא הגדול והמאוכלס ביותר מבין האיים. קבוצת איי דוזן במערב הם קלדרה אחת המאופיינת בשלושה איים עיקריים ביניהם לגונה רחבה. האיים ממוקמים כ-80 קילומטר צפונית לחוף יפן בנקודה הקרובה ביותר.

## חי וצומח
בשל העבר הגאולוגי המיוחד של האיים ומסיבות שעדיין לא לגמרי מובנות, באיי אוקי מצויים זה לצד זה מיני חי וצומח האופייניים לאזורים שונים מאוד ביפן בעלי אקלים שונה לחלוטין. דוגמאות לכך הם ורד רוגוזה, האופייני להוקאידו שבצפון יפן, סחלב נאגו מאוקינאווה ותויה מאזור האלפים היפנים. נוסף על כך, מצויים באוקי מינים אנדמיים ייחודיים אשר התפתחו במשך עשרת אלפי השנים מאז התנתקו האיים מהונשו. מינים אלו כוללים נמנמן יפני ייחודי ודו-חיים כגון סלמנדרה המצויה בסכנת הכחדה חמורה ובעלת אבולוציה מעניינת.

האיים ידועים כאתר דיג עשיר מאוד בצדפות אבלון, דיונונים לבנים ודיונוני יהלום המגיעים לגודל של מעל למטר. בחורפים הדיונונים מתלהקים בנקודות מסוימות באיים, ומיתולוגיה מקומית נוצרה עקב כך. מיני בעלי החיים הימיים הייחודיים מושפעים מזרמי מים חמים מאזור צושימה.

## האיים המאוכלסים

## אקלים
*חודשי הקיץ (יוני-אוגוסט) חמים, עם 30 מעלות צלזיוס ולחות גבוהה. בדרך כלל ישנה רוח בריזה ערה וגובה הגלים אינו עולה על שני מטרים.
*במהלך הסתיו (ספטמבר-נובמבר) מתחילים לרדת גשמים וגובה הגלים עולה.
*החורף (דצמבר-סוף פברואר) קל באופן יחסי. נדיר שהטמפרטורה נמוכה מאפס מעלות ובגלל השפעתו המחממת של הים, בדרך כלל לא יורד שלג רב באיים. לכשיורד שלג, טמפרטורת הקרקע החמה מקשה עליו להיערם. גובה הגלים גבוה בחורף.
*האביב (מרץ-מאי) מאוד נח באיים. בעונה זו ניתן לצפות בפריחת הדובדבן באיים.

## היסטוריה
[ממוזער|מפה יפנית משנת 1724. איי אוקי בחלק הימני התחתון, [סלעי ליאנקור במרכז, ואולאונגדו (Ulleungdo) בחלק השמאלי]]
לפי ממצאים ארכאולוגיים, האיים היו מאוכלסים ברציפות מאז התקופה הפלאוליתית ביפן לפני כשלושים אלף שנים, דרך תקופת ג'ומון, תקופת יאיואי ותקופת קופון.
בתקופת נארה היו האיים חלק ממחוז אוקי שבירתו באי דוגו. בתקופת הייאן המאוחרת, בשל ריחוקו של המחוז, הוא נודע כמקום של הגלייה פוליטית. בשנת 1221 הוגלה הקיסר גו-טובה לאוקי ומת בגלותו באיים. בשנת 1332 הוגלה הקיסר גו-דיאגו לאיים, אך הוא הצליח לברוח מהם ולהחזיר את שליטתו במדינה מאוחר יותר. החל מתקופת קמקורה נשלט מחוז אוקי על ידי שבטים שונים והיה לנמל חשוב בתקופת אדו. לאחר מספר שינויים מנהליים, נעשה בשנת 1876 אוקי לתת-מחוז של שימאנה.

## תחבורה
באי דוגו ישנו נמל תעופה המקושר לאוסקה ולאיזומו ביפן. ניתן להגיע אל האיים השונים במעבורות היוצאות מנמלים כגון סאקאימינטו. ישנן גם מעבורות קטנות יותר בין איי דוזן.

באיים המאוישים נסללה מערכת כבישים, וישנם אוטובוסים המקשרים נקודות שונות באזור.

## גלריה


קובץ:View of Kuniga coast, Nishinoshima (2).jpg|מבט מצוק מטנגאי אל עבר חוף קוניגה שבאי נישינושימה. איי אוקי מאופינים באדמה בזלתית היוצרת תצורות מרשימות.
| קמע האי נישינושימה בדמות דיונון. דיונונים רבים מתלהקים במפרץ הנמצא באי ומוזכרים במיתולוגיה המקומית.
קובץ:Oki-Dozen Kagura, Yurahime Shrine, Nishinoshima (9).jpg|פסטיבל אוקי-דוזן קאגורה במקדש יורהימה. פסטיבל מסורתי חשוב במחוז שימאנה
קובץ:View from south of Chiburijima(2).jpg|אי קטן דרומית לצ'ביריג'ימה. באיי אוקי מעל ל-180 איים ללא שם.
קובץ:Sekiheki Pyroclastic Cone (From Lookout).jpg|סקיהקי. הצבע האדום הבוהק של המצוק נוצר כתוצאה מהתפרצות לבה מאוד חמה והתחמצנות מידית של הברזל שבה.
קובץ:Dozen Caldera seen from Mt. Akahage, Chiburijima (looking to the north) (2).jpg| מבט מהר הקהאגה שבאי צ'יבוריג'ימה. ניתן לראות את הקלדרה שנוצרה מהתמוטטות הר הגעש העתיק אשר יצר את קבוצת איי דוזן (איי אוקי הדרום מערביים).
קובץ:Cows and view from Chiburijima.jpg| מרבית שטחו של האי צ'יבו משמש למרעה בקר. בעבר התקיימה באיים שיטת חקלאות ייחודית בשם מקיהאטה במהלכה התקיים סבב ארבע שנתי בין רעיית צאן ובקר, לבין גידולים שונים.
קובץ:Akyia-kaigan coast, Ama (1).jpg|חוף אקיה קאיגן, נאקנושימה. דוגמה נוספת לתצורות געשיות מרשימות בצבע אדום בוהק.
קובץ:Chiburijima's kuri port.jpg| נמל קורי. רבים מתושבי האיים עוסקים בדיג.
קובץ: A model of a Shara-bune Spirit Boat, Nishinoshima museum.jpg| דגם של ״סירת נשמות״. חלק ממסורת ייחודית לאי נישינושימה הנועדה להיפרד מרוחות האבות. הסירות מועמסות במנחות והמפרשים מקושטים בסוטרות בודהיסטיות.


## קישורים חיצוניים

*מפה אינטראקטיבית של איי אוקי (אנגלית)
* עמותת התיירות של איי אוקי (אנגלית)
* גן לאומי דייסן-אוקי (אנגלית)
* גאו-פארק איי אוקי (אנגלית)
* 

## הערות שוליים

קטגוריה:יפן: איים
אוקי
קטגוריה:יפן: אטרקציות תיירותיות